— Ёсць маса варыянтаў. Ведаю такую u200bu200bгісторыю: у доме, дзе жыве сям’я з дзіцем-інвалідам, суседзі скінуліся і пераабсталявалі ў пад’ездзе поручні. Можна проста вакол паглядзець — побач напэўна жыве бабуля, якая сама да крамы не дойдзе. Або сям’я маламаёмных, у якой на зімовыя боты дзецям грошай няма. Яно ж прыкметна, калі прыгледзецца, што няма ботаў, што ў красоўках дзіця… Ну, неяк так… А яшчэ ў інтэрнэце маса аб’яваў. Тут важна толькі паглядзець па спасылках, ці рэальныя гэта людзі, ці ёсць, напрыклад, кантактныя тэлефоны. А можа, і не заленавацца, патэлефанаваць. Махляроў жа таксама хапае. Можна далучыцца да ўжо існых дабрачынных праектаў, правераных часам. Можна прывезці рэчы, якія вам ужо не патрэбныя, у найбліжэйшы дзіцячы дом або прытулак, у царкву можна. Рэчы, вядома, павінныя быць у добрым стане. Адрасоў дзіцячых дамоў і прытулкаў маса, знайсці іх вельмі проста.